Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 592/12/4406	Topoľčany, 20.1.2014
EEČ : 2-35-4-2014

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 20.12.2012, spisová značka Pv 592/12/4406, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
1. dňa 16.1.2012 v presne nezistenom čase v Topoľčanoch v cestovnej kancelárii XXXXX, Adria, na ul. Kpt. Jaroša č. 1606 /2 uzatvorila s XXXXX Zmluvu o obstaraní zájazdu pre štyri osoby v termíne od 1.7.2012 do 12.7.2012 s miestom pobytu Turecko, hotel Aydinbey Kings Palace od obstarávateľa zájazdu cestovnej kancelárie Orex Travel, so sídlom Obchodná č.2, Bratislava, IČO 45942593, následne prevzala od XXXXX finančné prostriedky vo výške 3.690, - Eur, ktoré poškodená za účelom obstarania zájazdu uhradila na bankový účet, ktorého jediným disponentom bola obvinená , tento zájazd obvinená neobstarala, finančné prostriedky si prisvojila, čím spôsobila XXXXX, nar. XXXXX a XXXXX, nar. 23.1.1969, obaja bytom XXXXX, ul. A. Hlinku č. 4626, škodu vo výške 3.690, - Eur
2.dňa 28.1.2012 v Topoľčanoch na ul. kpt. Jaroša č. 1606/2 v priestoroch cestovnej agentúry XXXXX, Adria napriek tomu, že nebola oprávnená uzatvárať zmluvy o obstaraní zájazdu v mene cestovnej kancelárie CK Hechter Slovakia, s.r.o. Nitra uzatvorila s XXXXX Zmluvu o obstaraní zájazdu, predmetom ktorej bol zájazd v Turecku v termíne od 17.7.2012 do 27.7.2012 pre štyri osoby v hodnote 2.299, 30 Eur, pričom dňa 28.1.2012 uhradila poškodená zálohu vo výške 400, - Eur a dňa 19.3.2012 doplatok 1.889, - Eur, pričom zájazd nezabezpečila, finančnú úhradu nevrátila, čím spôsobila XXXXX, nar. 11.4.1979 a XXXXX, nar. 7.11.1977, obaja bytom XXXXX, Streďanská č. 1763/22 škodu vo výške 2.289, - Eur,     

Uznesením prokurátora Okresnej prokuratúry XXXXX zo dňa 20.12.2012, spisová značka Pv 592/12/4406, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením  prokurátorky Okresnej prokuratúry v Topoľčanoch sp. zn. Pv 592/2012 zo dňa 20.12.2012 bolo trestné stíhanie proti obvinenej XXXXX stíhanej pre prečin sprenevery podľa   § 213 ods. 1, 2 písm. a) Trestného zákona  , podľa § 216 ods. 1 Tr. por. podmienečne zastavené a podľa odseku 2 citovaného ustanovenia bola obvinenej určená skúšobná doba v trvaní 1 rok.
              Toto uznesenie sa stalo právoplatným dňa 8.1.2013.

               Po uplynutí skúšobnej doby bolo zisťované, či obvinená viedla riadny život a či splnila zákonné podmienky pre záver, že sa osvedčila. Boli preto vyžiadané správy z miesta 
trvalého bydliska, z Okresného riaditeľstva PZ XXXXX, z Obvodného úradu XXXXX, Odbor všeobecnej vnútornej správy,   ako aj odpis z registra trestov. Z týchto správ vyplýva, že obvinená viedla v skúšobnej dobe riadny život, pretože nebola súdne trestaná ani postihnutá za priestupok a tiež nebola trestne stíhaná. Z miesta bydliska je tiež kladne hodnotená.  
 
              Podľa § 217 ods. 1 TP ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne,  že sa obvinený    osvedčil. 

              Z dokazovania vykonaného po uplynutí skúšobnej doby podmienečného zastavenia trestného stíhania vyplýva, že obvinená zákonom stanovené podmienky splnila. Iné obmedzenia jej uložené neboli.    

              Vzhľadom na vyššie uvedené bolo preto potrebné rozhodnúť tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Janjicová
prokurátorka